OpenLLM-France/wikimedia huggingface dataset:
# NSL

NSL té els següents significats:
* Per Letònia des del Cor (del seu nom en letó No Sirds Latvijai), partit polític de Letònia
* National Soccer League (Sud-àfrica), nom antic de la lliga de futbol de Sud-àfrica, antecessora de l'actual Premier Soccer League
* National Soccer League (Austràlia), nom antic de la lliga de futbol d'Austràlia, antecessora de l'actual A-League
* National Soccer League (Canadà), nom antic de la lliga de futbol del Canadà, antecessora de l'actual Canadian Soccer League
# Mallahle

El Mallahle, també anomenat Mallali, Sorc -Ali o Sorc-Alli, és un estratovolcà que es troba molt proper a la frontera entre Eritrea i Etiòpia, dins la depressió Danakil. Té una caldera de 6 km d'amplada i el seu cim s'eleva fins als 1.875 msnm. Està cobert de colades de lava de riolita i basalt i es desconeix quan va tenir lloc la seva darrera erupció.

## Referències

* 1 2 «Global Volcanism Program | Alu-Mallahle» (en anglès). [Consulta: 1r desembre 2020].
# Paul-Georges Koch

Paul-Georges Koch (Colmar, 1908 - Munster, Alt Rin, 1982) fou un religiós i poeta alsacià en llengua alemanya. Passà part de la joventut a Mülhausen fins al 1937. Treballà en un banc fins que es posà malalt i estudià teologia a Montpeller. Durant la Segona Guerra Mundial fou fet presoner i el 1940 s'establí a Erlangen (Baviera). Esdevingué pastor protestant i el 1944 s'establí a La Petite-Pierre, on col·laborà amb les Forces Franceses de l'Interior.
El 1957 es traslladà a Metzéral, a la vall de Munster (Alt Rin), d'on era la seva esposa Lileine Matter, i també es dedicà a la poesia, fent sonets amb influència de Rainer Maria Rilke, Karl Jaspers, Martin Heidegger i Friedrich Wilhelm Nietzsche. Considerava Alsàcia com una tribu germànica casada amb França. La seva obra és una de les últimes fetes totalment en alemany a Alsàcia.

## Obres

* Liebesflug, 1947
* Lebenstanz, 1949
* Atlas, 1949
* Lieder der Freundschaft, 1949
* Variationen über Themen von Rodin, 1949
* Von der Auferstehung der Dinge und andere Fragmente, 1949
* Weltenspiegel, 1974
* Herbstgold (Gedichte und Prosa), 1981
* Im Kreuzfeuer zweier Kulturen (En el foc creuat de dues cultures), autobiografia inèdita.
# Romanització

* Vegeu Romanització (desambiguació) per altres significats de romanització.
La romanització és un procés de transcripció o transliteració en el qual es representa una paraula o un text amb lletres de l'alfabet llatí on el text original té una escriptura diferent. Se sol entendre per romanització més específicament la dels idiomes xinès, japonès i coreà, encara que es pot aplicar a qualsevol idioma que tingui una escriptura diferent de la llatina.
El procés anàleg en què s'utilitzen lletres de l'alfabet ciríl·lic es coneix com a ciril·lització, i el procés anàleg en què s'utilitzen lletres de l'alfabet grec es coneix com a hel·lenització.

## Sistemes de romanitzacions
### Àrab

* Romanització de l'àrab

### Armeni

* Romanització de l'armeni

### Coreà

* McCune-Reichshauer
* Romanització revisada del coreà

### Georgià

* Romanització del georgià

### Grec

* Romanització del grec

### Hebreu

* Romanització de l'hebreu

### Japonès (vegeu rômaji)

* Hepburn
* Kunrei-shiki
* Nihon-shiki

### Xinès

* Romanització del xinès mandarí
* Hanyu pinyin, l'estàndard actual
* Tongyong pinyin
* Wade-Giles
* Gwoyeu Romatzyh
* Latinxua Sin Wenz

## Vegeu també

* Transliteració
Viccionari
# Near (Death Note)

Nate River (japonès: ネイト・リバー, hepburn: Neito Ribā), universalment referit pel monònim Near (ニア,Nia?) és un personatge fictici de la col·lecció manga Death Note, creat per Tsugumi Ohba i Takeshi Obata. Near és el més jove i un dels dos successors de L Lawliet, el qual tractà d'identificar en Kira, l'assassí en sèrie misteriós que matava criminals mitjançant la Death Note. Near esdevé el dirigent del SPK (Special Provision for Kira), una organització que participava en el cas d'en Kira, i que al final de la sèrie, destapa la identitat real d'en Kira. L'actor de veu que va interpretar Near en l'anime japonès va ser Noriko Hidaka.

## Creació i concepció

Tsugumi Ohba, l'escriptor de Death Note va dir que va introduir Near i Mello junts perquè L sol no hauria pogut derrotar Kira. Ohba pensava que si introduïa un únic personatge podria semblar una "repetició" de la lluita entre Light i L, així que ell en comptes d'això ideà una història que impliqués tres combatents lluitant entre ells. Ohba va dir que va deixar Obata crear els dissenys dels personatges però li va demanar que ambdós fossin una mica L. Ohba va dir que ell "va vacil·lar" en les seves edats i els va fer pensant que estava fent els fills de L. Ohba va dir que no va desenvolupar primer les seves personalitats perquè volia "revelar-les" a través de les seves accions. Ohba va dir que Near era un obsés de les joguines i d'apilar "coses" com una evolució a la mania de L d'apilar cubs de sucre i petites tasses de menjar.
El nom de pila "Nate" provés de les paraules "natural" i "riu", per simbolitzar que les habilitats de Near flueixen de les de L. D'aquesta manera es feia Near el successor natural de L. El nom pretén entreveure que Near és un "geni natural beneït des de dalt".

## Referències

* ↑ "How to Think". Death Note: How to Read 13. VIZ Media. 64.
* ↑ "How to Think". Death Note How to Read 13. VIZ Media. 68.
* ↑ "How to Think". Death Note: How to Read 13. The nickname "Near" comes from the first two letters of "Nate" and the last two letters of "River" put together with the vowels switched. VIZ Media. 75.
Viccionari
# Neantes

Neantes (en llatí Neantes, en grec antic Νεάνθης) fou un historiador grec nascut a Cízic, a la Propòntida, que vivia a la meitat del segle iii aC.
Va ser deixeble del milesi Filisc, que al seu torn havia estat deixeble d'Isòcrates d'Atenes. Encara que va escriure nombroses obres quasi totes d'història, molt poc s'ha conservat, cosa que fa difícil d'apreciar-ne els mèrits.
Els diversos autors que el citen semblen confiar en l'exactitud de les seves informacions, com ara Diògenes Laerci i Ateneu de Naucratis i alguns dels primers escriptors cristians, entre d'altres.
Vossius dona alguns dels seus títols:
* Memòries del rei Àtal.
* Hel·lènica.
* Vides d'homes il·lustres.
* Pythagorica.
* Τὰ κατὰ πόλιν μυθικά.
* Sobre la purificació.
* Annals.
* Probablement una història de Cízic, segons es dedueix d'una cita d'Estrabó.
* περὶ κακοζηλίας ρητορικῆς.
* Diversos Panegírics.

## Referències

* ↑ Neanthes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1145-1146
# Nixon (Nevada)

Nixon és una concentració de població designada pel cens dels Estats Units a l'estat de Nevada. Segons el cens del 2000 tenia 418 habitants.

## Demografia

Segons el cens del 2000, Nixon tenia 418 habitants, 132 habitatges, i 104 famílies La densitat de població era de 25,56 habitants per km².
Dels 132 habitatges en un 49,2% hi vivien nens de menys de 18 anys, en un 37,1% hi vivien parelles casades, en un 34,8% dones solteres, i en un 21,2% no eren unitats familiars. En el 17,4% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,17 i el nombre mitjà de persones que vivien en cada família era de 3,59.
Per edats la població es repartia de la següent manera: un 38,5% tenia menys de 18 anys, un 9,7% entre 18 i 24, un 28,5% entre 25 i 44, un 13,7% de 45 a 64 i un 9,6% 65 anys o més.
L'edat mediana era de 25,9 anys. Per cada 100 dones hi havia 95,33 homes. Per cada 100 dones de 18 o més anys hi havia 74,83 homes.
La renda mediana per habitatge era de 25.417 $ i la renda mediana per família de 28.906 $. Els homes tenien una renda mediana de 26.250 $ mentre que les dones 22.250 $. La renda per capita de la població era de 9.926 $. Aproximadament el 22,3% de les famílies i el 26,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nixon». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 22 setembre 2010].
* ↑ «Geographic Comparison Table-Nixon». American Fact Finder. Oficina del Cens dels Estats Units, 15-09-2010.
# Residència de la Costa Oriental

La residència de la Costa Oriental fou una entitat administrativa de les Índies Orientals Holandeses, formada pels estats de la costa oriental al sud d'Atjeh i dependències i fins a Indragiri (que depenia de la residència de Riau). Estava dividida en sis subdivisions o regències (afdeeling):
* Deli en Serdang
* Batoe Bahara
* Simelungun en de Karolanden
* Asahan
* Labohan Batoe
* Bengkalis

## Referències

* A. Flicher, Les Etats princiers des Indes néerlandaises, Dreux 2009
# Les Forques (Vallclara)

Les Forques és una muntanya de 657 metres que es troba al municipi de Vallclara, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Le Plessis-l'Échelle

Le Plessis-l'Échelle és un municipi francès, situat al departament del Loir i Cher i a la regió de Centre – Vall del Loira. L'any 2007 tenia 69 habitants.

## Demografia
### Població

El 2007 la població de fet de Le Plessis-l'Échelle era de 69 persones. Hi havia 27 famílies, de les quals 8 eren unipersonals (8 homes vivint sols), 11 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 27 eren l'habitatge principal de la família, 8 eren segones residències i 4 estaven desocupats. 37 eren cases i 1 era un apartament. Dels 27 habitatges principals, 24 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 2 en tenien tres, 7 en tenien quatre i 17 en tenien cinc o més. 21 habitatges disposaven pel capbaix d'una plaça de pàrquing. A 8 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Plessis-l'Échelle el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 4 |
| 0 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 33 persones, 28 eren actives i 5 eren inactives. Les 28 persones actives estaven ocupades(19 homes i 9 dones).. De les 5 persones inactives 3 estaven estudiant i 2 estaven classificades com a «altres inactius».

### Activitats econòmiques

L'any 2000 a Le Plessis-l'Échelle hi havia 5 explotacions agrícoles que ocupaven un total de 625 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Le Plessis-l'Échelle a l'INSEE.
* Évolution et structure de la population Fitxa amb el detall de dades de Le Plessis-l'Échelle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lyana Grani

Lyana Grani, o Liana (Bolonya, 1910 - ?), fou una soprano italiana.
Va debutar el 1930 al Teatre Comunale de Bolonya i va aparèixer durant els anys següents en nombrosos teatres d'òpera a Itàlia. La Temporada 1933-1934 va cantar al Gran Teatre del Liceu de Barcelona.

## Referències

* ↑ «Biografia» (en anglès). Forgotten Opera Singers. [Consulta: 26 febrer 2018].
# Muntanya mitjana

La muntanya mitjana és aquell territori muntanyenc que, a l'àrea dels Països Catalans, va des de l'estatge basal (600 a 900 metres) fins a l'inici de l'alta muntanya (a partir de 1.600 metres).
Hi domina el clima submediterrani i en algunes comarques, com el Ripollès i la Garrotxa, el de tipus medioeuropeu amb estius plujosos.
La vegetació dominant és del domini euro-siberià composta per arbres caducifolis de fulla tendra i caduca, que formen boscos frescos a l'estiu i d'un verd clar, els quals perden enterament la fulla a la tardor.
Segons les condicions d'humitat de cada lloc es poden trobar, com a vegetació potencial, diversos tipus de roureda, que sovint es troben substituïdes per una castanyeda i, en els indrets més humits, diversos tipus de fageda, constituïdes pel faig (Fagus sylvatica).
La vegetació actual on sovint les rouredes han estat substituïdes per boscos artificials de pi roig o, més rarament, de pinassa (Pinus nigra).
A la muntanya mitjana hi ha predominat tradicionalment el poblament disseminat en cases de pagès aïllada (masia) i l'economia de subsistència i autoabastiment. Actualment els factors de crisi de l'economia tradicional junt amb altres com les dificultats de comunicació i l'emigració cap a zones industrials n'ha accentuat el despoblament.

## Vegeu també

* Zonació altitudinal, estatges climàtics, pisos climàtics o estatges de vegetació.
* Zona climàtica
* Estatge basal o terra baixa
* Estatge montà (o muntanya mitjana)
* Estatge subalpí (o alta muntanya)
* Estatge alpí (o alta muntanya)
* Estatge nival o de les neus perpètues
* Alta muntanya
# Paul-Jacques Bonzon

Paul-Jacques Bonzon (August 31, 1908 - 24 de setembre de 1978) va ser un escriptor francès, conegut per la sèrie Les sis compagnons. Va néixer a Sainte-Marie-du-Mont, Manche i va ser educat a Saint-Lô. El 1935 es va casar amb una mestra del Droma i es va traslladar a aquest departament, on va treballar com a mestre i més tard com a batlle durant vint-i-cinc anys. Va morir a Valença el 1978.

## Publicacions

* Mamadi ou le petit roi d'ébène
* Le petit passeur du lac
* Du gui pour Christmas
* The orphans of Simitra / Les orphelins de Simitra. Adapted by Nippon Animation into the anime series Porphy no Nagai Tabi.
* Le cheval de verre
* Soleil de mon Espagne
* La promesse de Primerose
* Un secret dans la nuit polaire
* The gold cross of Santa Anna / La croix d'or de Santa-Anna
* Le viking au bracelet d'argent
* La disparue de Montélimar
* Mon Vercors en feu
* Le voyageur sans visage
* La ballerine de Majorque
* L'Éventail de Séville

## Referències

* ↑ Commire, Anne. Something About the Author: Facts and Pictures About Authors and Illustrators of Books for Young People. Gacl, 1981, p. 46. ISBN 0-8103-0085-0.
* ↑ «Nippon Animation Adapts Les Orphelins de Simitra Novel». Anime News Network, 07-11-2007. [Consulta: 14 març 2010].
# Regió de Zanzibar Nord

Zanzibar Nord és una de les trenta regions administratives en les quals està dividida la República Unida de Tanzània. La seva principal població és la ciutat de Mkokotoni.

## Districtes

Aquesta regió es troba subdividida internament en dos districtes:
* Unguja Nord A
* Unguja Nord B

## Territori i població

La regió de Zanzibar Nord té una extensió de territori que abasta una superfície de 470 quilòmetres quadrats. A més aquesta regió administrativa té una població de 136.953 persones. La densitat poblacional és de 291 habitants per cada quilòmetre quadrat de la regió.

## Referències

* Zanzibar Norrh Region Homepage for the 2002 Tanzania National Census
# Le Plessis-Patte-d'Oie

Le Plessis-Patte-d'Oie és un municipi francès, situat al departament de l'Oise i a la regió dels Alts de França. L'any 2007 tenia 83 habitants.

## Demografia
### Població

El 2007 la població de fet de Le Plessis-Patte-d'Oie era de 83 persones. Hi havia 32 famílies de les quals 8 eren unipersonals (8 homes vivint sols), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 32 eren l'habitatge principal de la família, 3 eren segones residències i 1 estava desocupat. Tots els 36 habitatges eren cases. Dels 32 habitatges principals, 22 estaven ocupats pels seus propietaris i 10 estaven llogats i ocupats pels llogaters; 1 tenia dues cambres, 9 en tenien tres, 9 en tenien quatre i 13 en tenien cinc o més. 28 habitatges disposaven pel capbaix d'una plaça de pàrquing. A 11 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Plessis-Patte-d'Oie el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 8 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 4 |
| 8 | 35 a 39 | 0 |
| 0 | 30 a 34 | 4 |
| 8 | 25 a 29 | 4 |
| 8 | 20 a 24 | 4 |
| 0 | 15 a 19 | 8 |
| 4 | 10 a 14 | 4 |
| 0 | 5 a 9 | 12 |
| 8 | 0 a 4 | 8 |

## Economia

El 2007 la població en edat de treballar era de 52 persones, 39 eren actives i 13 eren inactives. De les 39 persones actives 36 estaven ocupades (22 homes i 14 dones) i 3 estaven aturades (1 home i 2 dones). De les 13 persones inactives 5 estaven jubilades i 8 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de fabricació d'altres productes industrials i 1 d'una empresa de comerç i reparació d'automòbils.
L'any 2000 a Le Plessis-Patte-d'Oie hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Plessis-Patte-d'Oie a l'INSEE.
* Évolution et structure de la population Fitxa amb el detall de dades de Le Plessis-Patte-d'Oie a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La monja

La monja (en anglès The Nun) és una pel·lícula de terror espanyola i britànica, de l'any 2005, dirigida per Luis de la Madrid en el que ha estat el seu primer llargmetratge, una pel·lícula de la factoria de Brian Yuzna rodada a Barcelona i estrenada a la 16a Setmana de Cinema Fantàstic i de Terror de Sant Sebastià. Prèviament havia estat projectada al Festival de Cinema Fantàstic de Sitges. Ha estat doblada al català.

## Argument

Eve (Anita Briem) presència l'assassinat de la seva mare María (Lola Marceli) a les mans d'una monja (Cristina Piaget). Al no trobar cap petjada la policia no la creu, per això Eve comença a investigar pel seu compte amb l'ajuda de dos amics: Julia (Belén Blanco), Joel (Alistair Freeland) i un jove csprll`s anomenat Gabriel (Manu Fullola). La noia coneix un grup d'antigues companyes de la seva mare que van estar en un internat de monges s Barcelona vint anys enrere: Eulalia (Oriana Bonet), Zoe (Paulina Gálvez), Susana (Natalia Dicenta) i Cristina (Teté Delgado). Segons sembla en aquella època hi havia una monja molt estricta que feia la vida impossible a les seves alumnes. Totes elles van apareixent assassinades una a una.

## Repartiment

* Anita Briem - Eve
* Alexia Iborra - Jove Eve
* Belén Blanco - Julia
* Manu Fullola - Gabriel
* Alistair Freeland - Joel
* Paulina Gálvez - Zoe
* Natalia Dicenta - Susan
* Oriana Bonet - Eulalia
* Teté Delgado - Christy
* Lola Marceli - Mary
* Cristina Piaget - Ursula
* Montse Pla - Joana
* Alessandra Streignard - Bibí
* Ludovic Tattevin - Grum

## Reconeixements

Fou nominada al premi al millor director novell als IV Premis Barcelona de Cinema

## Referències

* ↑ Luis de la Madrid debuta con una historia de venganza, culpa y castigo, El País, 4 de novembre de 2005
* ↑ Luis de la Madrid llega a Sitges con La Monja, al web del festival, 14 d'octubre de 2005
* ↑ La monja a esadir.cat

## Enllaços externs

* La monja a GoitaQuèFanAra.cat
* La monja article a la revista Mutaciones
# Liginaga-Astüe

Liginaga-Astüe (en francès i oficialment Laguinge-Restoue) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb les comunes de Atharratze-Sorholüze al nord, Aloze-Ziboze-Onizegaine al nord-oest, Montori a l'est, Lexantzü-Zünharre a l'oest i Hauze i Ligi-Atherei al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 202 | 214 | 220 | 208 | 185 | 180 | 317 | 344 | 362 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 340 | 321 | 324 | 329 | 307 | 270 | 304 | 301 | 313 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 321 | 300 | 308 | 310 | 294 | 270 | 289 | 256 | 240 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 216 | 217 | 206 | 171 | 181 | 149 | - | - | - |
| 2019 | - | - | - | - | - | - | - | - |
# Lipoproteïna d'alta densitat

Les lipoproteïnes d'alta densitat o LAD, conegudes també popularment com a «colesterol bo» o de vegades per l'acrònim anglès HDL (de High Density Lipoprotein), són lipoproteïnes que transporten el colesterol dels diferents teixits del cos al fetge. Acumulen el 20 per cent del colesterol total i tenen un efecte protector. Són el tipus de lipoproteïnes més petites i més denses i estan compostes d'una alta proporció de proteïnes.
El fetge sintetitza aquestes lipoproteïnes com a proteïnes buides i, després de recollir el colesterol, incrementen la seva grandària al circular a través del torrent sanguini. Els homes en solen tenir un nivell notablement inferior que les dones, cosa que fa que també tinguin un risc superior de malalties cardiovasculars. Estudis epidemiològics mostren que altes concentracions de LAD (superiors a 60 mg/dl) tenen una caràcter protector contra les malalties cardiovasculars, com per exemple la cardiopatia isquèmica i l'infart de miocardi. Baixes concentracions de LAD (per sota de 35 mg/dl) suposen un augment del risc d'aquestes malalties, especialment per a les dones. Per a elevar el valor de LAD generalment es recomana realitzar exercici físic i menjar menys menjars que contenen àcids grassos trans.

## Vegeu també

* Lipoproteïnes de baixa densitat

## Referències

* ↑ «Hipercolesterolèmia». [Consulta: 19 octubre 2018].
* ↑ «HDL: The good, but complex, cholesterol» (en anglès). Harvard Health. Harvard Medical School, 06-08-2019.
* ↑ Casula M, Colpani O, Xie S, Catapano AL, Baragetti A «HDL in Atherosclerotic Cardiovascular Disease: In Search of a Role». Cells, 10, 8, 2021, pàg. 1869. DOI: 10.3390/cells10081869. PMID: 34440638 [Consulta: 27 setembre 2024].